L 168/30
RO
Jurnalul Oficial al Uniunii Europene
3.7.2023
ANEXĂ
Sprijin acordat de Uniunea Europeană pentru sporirea eficacității operaționale a OIAC – UE 2023
1.
Context
În decembrie 2003, Uniunea Europeană (UE) a adoptat Strategia UE împotriva proliferării armelor de distrugere în masă (denumită în continuare „Strategia UE”), în care recunoștea amenințarea reprezentată de armele de distrugere în masă la adresa păcii și securității internaționale.
Strategia UE evidențiază rolul crucial al Convenției privind armele chimice (CWC) și al OIAC în crearea unei lumi fără arme chimice.
Obiectivele Strategiei UE sunt complementare obiectivelor CWC.
De la adoptarea Strategiei UE, UE și OIAC au urmărit cooperarea, inclusiv implicarea printr-o serie de acțiuni comune și decizii ale Consiliului (1).
OIAC a primit un sprijin substanțial din partea UE în punerea în aplicare a mandatului său, fapt ce reflectă un angajament continuu față de punerea în aplicare deplină a CWC, cu contribuții voluntare în valoare de 38,2 milioane EUR din bugetul politicii externe și de securitate comune („PESC”) furnizate începând din 2004.
OIAC salută angajamentul continuu al UE de a sprijini OIAC în eforturile sale de a îndeplini obiectivul convenției – o lume fără arme chimice, contribuind astfel la pacea și securitatea internațională.
În plus, recunoscând provocările emergente, OIAC salută, de asemenea, interesul susținut al UE de a-și consolida sprijinul acordat echipelor tehnice ale OIAC atunci când acordă asistență statelor părți în temeiul convenției, după caz, pentru punerea în aplicare activă a capitolelor II și III din Strategia UE.
Un mediu de securitate dinamic la nivel internațional face ca misiunea OIAC să fie la fel de relevantă ca oricând.
Cea de a cincea conferință de revizuire, care urmează să aibă loc, încheierea iminentă a etapei distrugerii complete a stocurilor de arme chimice declarate, precum și deschiderea noului Centru pentru chimie și tehnologie (CCT) prezintă atât oportunități, cât și provocări pentru OIAC.
Pentru ca organizația să-și păstreze relevanța în etapa post-distrugere, este esențială implicarea strategică.
Parteneriatul și sprijinul prin intermediul bugetului politicii externe și de securitate comune (PESC) s-au dovedit a fi de importanță crucială pentru sprijinirea OIAC în efortul de a-și promova și pune în aplicare principalele obiective, ceea ce amplifică, de asemenea, impactul activităților OIAC.
2.
Scopul proiectului
2.1.
Obiectivele generale ale proiectului Obiectivul general al proiectului este să asigure capacitatea secretariatului de a facilita și de a îmbunătăți punerea în aplicare a convenției de către statele părți.
Un astfel de sprijin ar contribui la pace și la securitatea internațională prin punerea în aplicare eficace a mandatului OIAC.
Acest lucru ar ajuta, de asemenea, la prevenirea reapariției armelor chimice, promovând în același timp utilizările chimiei în scopuri pașnice.
Punerea în aplicare a proiectului va ține seama în mod corespunzător, ori de câte ori este cazul în activitățile propuse, de diversitatea de gen.
2.2.
Obiective specifice — verificarea eliminării depozitelor de arme chimice și a instalațiilor de producere a armelor chimice sub rezerva măsurilor de verificare prevăzute în CWC; — prevenirea reapariției și reducerea amenințării de utilizare a armelor chimice prin neproliferarea armelor chimice, prin aplicarea măsurilor de verificare și executare prevăzute în CWC, care contribuie, de asemenea, la consolidarea încrederii între statele părți; — răspunsul eficace și credibil la utilizarea armelor chimice și la prezumțiile de utilizare a acestora; — asigurarea pregătirii prin furnizarea de asistență și protecție împotriva armelor chimice, a utilizării sau a amenințării cu utilizarea acestora, în conformitate cu dispozițiile articolului X din CWC; (1) Printre care: Acțiunea comună 2004/797/PESC (expirată); Acțiunea comună 2005/913/PESC (expirată); Acțiunea comună 2007/185/PESC (expirată); Decizia 2009/569/PESC (expirată); Acțiunea comună 2012/166/PESC (expirată); Decizia 2015/259 [prelungită prin Decizia (PESC) 2018/294 și expirată]; Decizia (PESC) 2017/2302 [prelungită prin Decizia (PESC) 2019/1092, expirată]; Decizia (PESC) 2017/2303 [prelungită prin Decizia (PESC) 2018/1943 și Decizia (PESC) 2019/2112, expirată]; Decizia (PESC) 2019/538 (în vigoare până în aprilie 2023); Decizia (PESC) 2021/1026 (în vigoare până în august 2023) și Decizia (PESC) 2021/2073 (în vigoare până în decembrie 2025).